**Tematika**

**Kurzus címe**: Modern művészetelméletek

**Kurzus kódja**: BTALA0109BA

**Oktató**: Tánczos Péter

**Órarendi információ**: hétfő 14-16, 235. terem

**A kurzus célja**: A kurzuson a későmodern filozófia jellegzetes művészetelméleti elképzeléseivel ismerkedünk meg; a német felvilágosodástól és Kanttól egészen Nietzschéig tekintjük át a kontinentális gondolkodás talán legfontosabb esztétikai teóriáit. Az előadás címéhez igazodva – mellőzve például a természeti szép kérdését – kifejezetten a művészet létmódját és az alkotottság problémáját tematizáló koncepciókra koncentrálunk.

**A kurzus témái**:

1. Bevezetés: az alkotottság antik fogalmai és a felvilágosodás esztétikája

2. A műalkotások szerepe Kant prekritikai és kritikai esztétikájában

3. Koraromantikus művészetelméletek (Novalis, A. W. Schlegel, Schleiermacher, Hölderlin)

4. Friedrich Schlegel modernitás-értelmezése és regényelmélete

5. A schellingi művészetfelfogás *A transzcendentális idealizmus rendszeré*ben

6. A schellingi művészetfelfogás a *Bruno*ban és a *Művészetfilozófiá*ban

7. Az alkotottság, elidegenedés és műszerűség szerepe Hegelnél

8. A hegeli esztétika korszakai

9. A művészet szerepe Schopenhauernél

10. Kierkegaard és az esztétikai stádium

11. Nietzsche korai esztétikája

12. *A tragédia születése*

13. Nietzsche kései esztétikája

**A kurzus teljesítésének feltételei**: a kötelező irodalom és az előadás anyagának ismerete

**A számonkérés módja**: írásbeli vizsga

**Kötelező irodalom**:

1. Schlegel, Friedrich: „Beszélgetés a költészetről.” Tandori Dezső fordítása. In: August Wilhelm Schlegel – Friedrich Schlegel (szerk.): *Válogatott esztétikai írások*. Bp.: Gondolat, 1980. pp. 357–382.

2. Schelling, Friedrich Wilhelm Joseph: *A transzcendentális idealizmus rendszere*. Szeged: Lectum, 2008. pp. 296–317.

3. Nietzsche, Friedrich: *A tragédia születése, avagy görögség és pesszimizmus*. Kurdi Imre fordítása. Bp.: Helikon, 2019. pp. 7–176.

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.